Η **Βαρυμπόμπη** είναι συνοικία που υπάγεται στον Δήμο Αχαρνών - Θρακομακεδόνων στην βορειοανατολική Αττική και μέρος του πολεοδομικού συγκροτήματος Αθηνών. Βρίσκεται στα βορειοανατολικά του δήμου και περιβάλλεται από τους ορεινούς όγκους της Πάρνηθας. Στα δυτικά συνορεύει με την κοινότητα των Θρακομακεδόνων, ενώ στα ανατολικά συνδέεται με τα υπόλοιπα βόρεια προάστια μέσω των λεωφόρων Τατοΐου και Δεκέλειας-Κηφισίας.

Ιστορικά στοιχεία
-----------------

Το όνομα Βαρυμπόμπη θεωρείται πως έχει αρβανίτικη προέλευση και προέρχεται είτε από το επώνυμο της οικογένειας των οικιστών της, είτε από σχετική αρβανίτικη λέξη που περιγράφει το έδαφος της τοποθεσίας. Το τοπωνύμιο αναφέρεται από τον περιηγητή Τζελ στις αρχές του 19ου αιώνα. Μετά την απελευθέρωση της Ελλάδας, αναφέρεται ως οικισμός που αρχικά εντάχθηκε στον Δήμο Αχαρνών και αργότερα στον δήμο Φυλής. Στην απογραφή του 1907, αναφέρεται ως οικισμός του δήμου Αχαρνών και είχε πληθυσμό 48 κατοίκους. Η Βαρυμπόμπη παρέμενε μικρός οικισμός μέχρι το 1940, όταν ένας οικοδομικός συνεταιρισμός δημιούργησε σε μία έκταση της περιοχής έναν νέο οικισμό. Με την δημιουργία νέων κατοικιών ο πληθυσμός άρχισε να αυξάνεται. Η ανοικοδόμηση της περιοχής συνεχίστηκε και τις υπόλοιπες δεκαετίες με αποτέλεσμα ο πληθυσμός να φτάσει τους 1.354 κατοίκους κατά την απογραφή του 1991. Το 2001 ο οικισμός της Βαρυμπόμπης καταργήθηκε καθώς θεωρήθηκε πως είχε ενωθεί οικιστικά με τις Αχαρνές και αποτελεί πλέον συνοικία των Αχαρνών.

Στις 3 Αυγούστου του 2021, ξεκίνησε φωτιά έξω από τον οικισμό της Βαρυμπόμπης, αλλά επεκτάθηκε εντός αυτού. Η πυρκαγιά κατασβέστηκε το πρωί της 4ης Αυγούστου. Η φωτιά αμέσως μετά αναζωπυρώθηκε κι έκαιγε ανεξέλεγκτη έως το πρωί της 7ης Αυγούστου, καίγοντας πολλά σπίτια, ζώα και χιλιάδες στρέμματα δάσους έως την κορυφογραμμή της Πάρνηθας.

Περιγραφή του οικισμού
----------------------

Αρχικά έγινε γνωστή για τις ταβέρνες στην ομώνυμη πλατεία (η οποία κάηκε το 2021), ενώ σήμερα αποτελεί τόπο μόνιμης κατοικίας για τους προνομιούχους κατοίκους του λεκανοπεδίου που εγκαταλείπουν το κέντρο. Οι αντικειμενικές αξίες το 2006 αγγίζουν τα *1.300* ευρώ/τ.μ. δόμησης. Επιπλέον έχει ανακοινωθεί μελέτη επέκτασης του ηλεκτρικού σιδηρόδρομου από την Κηφισιά προς τον Άγιο Στέφανο με παράκαμψη και στάση στη Βαρυμπόμπη. Μετά την ολοκλήρωση της μελέτης δεν κρίνεται σκόπιμη η παράκαμψη στην Βαρυμπόμπη.

Σημαντικές εγκαταστάσεις στην περιοχή της Βαρυμπόπης είναι: το Αεροδρόμιο Τατοΐου, που βρίσκεται στα νότια του οικισμού, τα Μοντεσσοριανά σχολεία της Αθήνας και οι εγκαταστάσεις του Ιππικού Ομίλου Βαρυμπόμπης (οι οποίες κάηκαν το 2021) και του Ιππικού Ομίλου Βορείων Προαστίων. Κοντά στον οικισμό βρίσκονται τα παλαιά βασιλικά ανάκτορα του Τατοΐου, ενώ το κτήμα Τατοΐου φτάνει μέχρι τα όρια του οικισμού. Επίσης κοντά στην Βαρυμπόμπη βρίσκεται ο Τύμβος του Σοφοκλή. Ανακαλύφθηκε τον 19ο αιώνα και βρέθηκε στο σημείο που σύμφωνα με αρχαίες πηγές βρισκόταν ο τάφος του Σοφοκλή. Ο Σοφοκλής αν και ήταν δημότης του αρχαίου Κολωνού καταγόταν από τον αρχαίο δήμο της περιοχής, τον δήμο Δεκέλειας. Παραμένουν πάντως αμφιβολίες μεταξύ των αρχαιολόγων αν πραγματικά το μνημείο είναι ο τάφος του Σοφοκλή.

Επίσης στην περιοχή βρίσκονται και οι μεγαλύτερες κλειστές λέσχες της Αθήνας στις οποίες οι κάτοικοι των βορείων προαστίων συχνάζουν. Ιστορικότερα είναι το Tatoi club, το Jockey club και το κτήμα Αριάδνη.

Όμορες περιοχές δήμου Αχαρνών
-----------------------------

|  |  |  |
| --- | --- | --- |
| Βόρειοδυτικά:Βουνό Πάρνηθας | Βόρεια:Βουνό Πάρνηθας | Βορειοανατολικά:

Κρυονέρι |
| Δυτικά: Θρακομακεδόνες, | **Βαρυμπόμπη** | Ανατολικά: Νέα Ερυθραία, Εκάλη |
| Νοτιοδυτικά: Ολυμπιακό Χωριό | Νότια: Τατόι, Κηφισιά (Αδαμές) | Νοτιοανατολικά: Νέα Ερυθραία, Κηφισιά, Λυκόβρυση |

Παραπομπές
----------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Βαριμπόμπη**  |

1. 1 2  Διοικητικές μεταβολές ΟΤΑ, Δήμος Αχαρνών
2. ↑  Sasse, Hans-Jürgen (1991). *Arvanitika : die albanischen Sprachreste in Griechenland*. Wiesbaden: O. Harrassowitz. ISBN 3-447-02758-4. 25826911.
3. ↑  «Δ. Λιθοξόου, πληθυσμιακά τοπογραφικά της Δυτικής Αττικής». Αρχειοθετήθηκε από το πρωτότυπο στις 26 Ιουλίου 2011. Ανακτήθηκε στις 5 Ιουνίου 2011.
4. ↑  «Καθημερινή, οι οικισμοί της Πάρνηθας, 1-1-2005». Αρχειοθετήθηκε από το πρωτότυπο στις 5 Φεβρουαρίου 2012. Ανακτήθηκε στις 5 Ιουνίου 2011.
5. ↑  à 11h10, Par Le Parisien avec AFP Le 4 août 2021 (4 Αυγούστου 2021). «Grèce : les images de l'incendie qui sévit aux portes d'Athènes». *leparisien.fr* (στα Γαλλικά). Ανακτήθηκε στις 22 Οκτωβρίου 2022.
6. ↑  «Μοντεσσοριανά Σχολεία, Αθήνας». Αρχειοθετήθηκε από το πρωτότυπο στις 13 Νοεμβρίου 2011. Ανακτήθηκε στις 4 Ιουνίου 2011.
7. ↑  «Ιππικός όμιλος Βαρυμπόμπης». Αρχειοθετήθηκε από το πρωτότυπο στις 4 Μαΐου 2011. Ανακτήθηκε στις 4 Ιουνίου 2011.
8. ↑  Το Βήμα, ανοίγει ο τάφος του Σοφοκλή
9. ↑  Νομαρχιακή αυτοδιοίκηση Ανατολικής Αττικής, Τύμβος του Σοφοκλή[*νεκρός σύνδεσμος*]

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Πόλεις, κωμοπόλεις, χωριά και οικισμοί του Δήμου Αχαρνών |
| --- |
|  |
| Δημοτική Ενότητα Αχαρνών | 
* Αχαρναί
* Βαρυμπόμπη
* Πάρνης
 |
|  |
| Δημοτική Ενότητα Θρακομακεδόνων | 
* Θρακομακεδόνες
 |
|  |
| 
* Έδρα: Αχαρνές
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Διοικητική διαίρεση της Περιφέρειας Αττικής |
| --- |
|  |
| 
* Έκταση: 3.808 km²
* Πληθυσμός: 3.827.624 (απογρ. 2011)
* Πρωτεύουσα: Αθήνα
 |
|  |
| Π.Ε. Κεντρικού Τομέα Αθηνών | 
* Δήμος Αθηναίων
* Δήμος Βύρωνος
* Δήμος Γαλατσίου
* Δήμος Δάφνης-Υμηττού
* Δήμος Ζωγράφου
* Δήμος Ηλιούπολης
* Δήμος Καισαριανής
* Δήμος Νέας Φιλαδέλφειας - Νέας Χαλκηδόνας
 |  |
|  |
| Π.Ε. Νοτίου Τομέα Αθηνών | 
* Δήμος Αγίου Δημητρίου
* Δήμος Αλίμου
* Δήμος Γλυφάδας
* Δήμος Ελληνικού-Αργυρούπολης
* Δήμος Καλλιθέας
* Δήμος Μοσχάτου-Ταύρου
* Δήμος Νέας Σμύρνης
* Δήμος Παλαιού Φαλήρου
 |
|  |
| Π.Ε. Βορείου Τομέα Αθηνών | 
* Δήμος Αγίας Παρασκευής
* Δήμος Αμαρουσίου
* Δήμος Βριλησσίων
* Δήμος Ηρακλείου
* Δήμος Κηφισιάς
* Δήμος Λυκόβρυσης-Πεύκης
* Δήμος Μεταμορφώσεως
* Δήμος Νέας Ιωνίας
* Δήμος Παπάγου-Χολαργού
* Δήμος Πεντέλης
* Δήμος Φιλοθέης-Ψυχικού
* Δήμος Χαλανδρίου
 |
|  |
| Π.Ε. Δυτικού Τομέα Αθηνών | 
* Δήμος Αγίας Βαρβάρας
* Δήμος Αγίων Αναργύρων-Καματερού
* Δήμος Αιγάλεω
* Δήμος Ιλίου
* Δήμος Περιστερίου
* Δήμος Πετρούπολης
* Δήμος Χαϊδαρίου
 |
|  |
| Π.Ε. Πειραιώς | 
* Δήμος Κερατσινίου-Δραπετσώνας
* Δήμος Κορυδαλλού
* Δήμος Νίκαιας-Αγίου Ιωάννη Ρέντη
* Δήμος Πειραιώς
* Δήμος Περάματος
 |
|  |
| Π.Ε. Νήσων Αττικής | 
* Δήμος Αγκιστρίου
* Δήμος Αίγινας
* Δήμος Κυθήρων
* Δήμος Πόρου
* Δήμος Σαλαμίνας
* Δήμος Σπετσών
* Δήμος Τροιζηνίας
* Δήμος Ύδρας
 |
|  |
| Π.Ε. Δυτικής Αττικής | 
* Δήμος Ασπροπύργου
* Δήμος Ελευσίνας
* Δήμος Μάνδρας-Ειδυλλίας
* Δήμος Μεγαρέων
* Δήμος Φυλής
 |
|  |
| Π.Ε. Ανατολικής Αττικής | 
* Δήμος Αχαρνών
* Δήμος Βάρης-Βούλας-Βουλιαγμένης
* Δήμος Διονύσου
* Δήμος Κρωπίας
* Δήμος Λαυρεωτικής
* Δήμος Μαραθώνος
* Δήμος Μαρκοπούλου Μεσογαίας
* Δήμος Παιανίας
* Δήμος Παλλήνης
* Δήμος Ραφήνας-Πικερμίου
* Δήμος Σαρωνικού
* Δήμος Σπάτων-Αρτέμιδος
* Δήμος Ωρωπού
 |
|  |
| 
* Περιφερειάρχης: Γιώργος Πατούλης
* Ιστότοπος:
 |

 |